title: 2004/491/Euratom :Odločba Komisije z dne 29. aprila 2004 o spremembi Odločbe Komisije 1999/819/Euratom z dne 16. novembra 1999 glede pristopa Evropske skupnosti za atomsko energijo (Euratom) h Konvenciji o jedrski varnosti iz leta 1994, v zvezi s priloženo deklaracijo

text:
               6.5.2004

               SL

               Uradni list Evropske unije

               L 172/7

         ODLOČBA KOMISIJE
   z dne 29. aprila 2004
   o spremembi Odločbe Komisije 1999/819/Euratom z dne 16. novembra 1999 glede pristopa Evropske skupnosti za atomsko energijo (Euratom) h Konvenciji o jedrski varnosti iz leta 1994, v zvezi s priloženo deklaracijo
   (2004/491/Euratom)
   KOMISIJA EVROPSKIH SKUPNOSTI JE -
   ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,
   ob upoštevanju Odločbe Sveta z dne 15. decembra 2003 o spremembi Odločbe Sveta z dne 7. decembra 1998 o potrditvi pristopa Evropske skupnosti za atomsko energijo h Konvenciji o jedrski varnosti ob upoštevanju priložene deklaracije (1),
   ob upoštevanju Pogodbe o pristopu Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji, podpisane v Atenah 16. aprila 2003,
   ob upoštevanju naslednjega:

               (1)

               Evropska skupnost za atomsko energijo je pristopila h Konvenciji o jedrski varnosti na podlagi Odločbe Komisije 1999/819/Euratom (2). Pristopni akti so bili 31. januarja 2000 deponirani pri generalnemu direktorju Mednarodne agencije za atomsko energijo, vključno z deklaracijo, določeno v členu 30(4)(iii) Konvencije.

               (2)

               Ta deklaracija, ki jo je Skupnost podala ob pristopu, je temeljila na Odločbi Sveta, ki jo je delno razveljavilo Sodišče Evropskih skupnosti (3), ker tretji odstavek deklaracije, vsebovane v njej, ni določil, da je Skupnost pristojna za področja, predvidena v členih 7, 14, 16(1) in (3) ter v členih 17 do 19 Konvencije. Deponirano deklaracijo je treba zato nadomestiti s spremenjeno deklaracijo v skladu z Odločbo Sveta z dne 15. decembra 2003, ki izvršuje odločbo Sodišča,

               (3)

               Češka republika, Republika Estonija, Republika Ciper, Republika Latvija, Republika Litva, Republika Madžarska, Republika Malta, Republika Poljska, Republika Slovenija in Slovaška republika bodo s 1. majem 2004 postale članice Skupnosti. Zato je treba spremeniti tudi prvi odstavek deklaracije.

         SPREJELA NASLEDNJO ODLOČBO:
   Člen 1
   Deklaracija, ki jo je Evropska skupnost za atomsko energijo podala v skladu s členom 30(4)(iii) Konvencije o jedrski varnosti, deponirana pri generalnemu direktorju Mednarodne agencije za atomsko energijo 31. januarja 2000, se nadomesti z naslednjo deklaracijo:

      »Deklaracija Evropske skupnosti za atomsko energijo v skladu s členom 30(4)(iii) Konvencije o jedrski varnosti
      Sedanje članice Evropske skupnosti za atomsko energijo so naslednje države: Kraljevina Belgija, Češka republika, Kraljevina Danska, Zvezna republika Nemčija, Republika Estonija, Helenska republika, Kraljevina Španija, Francoska republika, Irska, Italijanska republika, Republika Ciper, Republika Latvija, Republika Litva, Republika Madžarska, Republika Malta, Veliko vojvodstvo Luksemburg, Kraljevina Nizozemska, Republika Avstrija, Republika Poljska, Portugalska republika, Republika Slovenija, Slovaška republika, Republika Finska, Kraljevina Švedska, Združeno kraljestvo Velike Britanije in Severne Irske.
      Skupnost izjavlja, da zanjo veljajo členi 1 do 5, člen 7 in členi 14 do 35 Konvencije.
      Skupnost ima pristojnosti, ki si jih deli z zgoraj navedenimi državami članicami, na področjih, predvidenih v členu 7 in členih 14 do 19 Konvencije, kakor je določeno v členu 2(b) Pogodbe o ustanovitvi Evropske skupnosti za atomsko energijo in v ustreznih členih Naslova II Poglavja 3, imenovanega „Zdravje in varnost“.«

   Člen 2
   Deklaracija iz člena 1 se deponira pri generalnemu direktorju Mednarodne agencije za atomsko energijo, depozitarju Konvencije, čim prej po začetku veljavnosti te odločbe, v obliki dopisa, ki ga podpiše vodja delegacije Evropske komisije pri Mednarodnih organizacijah na Dunaju, skupaj z angleško, francosko in špansko različico te odločbe.
   Člen 3
   Ta odločba začne veljati 1. maja 2004.

      V Bruslju, 29. aprila 2004

            Za Komisijo

         Loyola DE PALACIO

            Podpredsednica

      (1)  Ni objavljeno.

      (2)  UL L 318, 11.12.1999, str. 20.

      (3)  Sodba z dne 10. decembra 2002 v primeru C-29/99 Komisija proti Svetu, SES 2002 stran I-11221.


title: Sklep Sveta (EU) 2016/271 z dne 12. februarja 2016 o sklenitvi Sporazuma med Evropsko unijo ter Saint Vincentom in Grenadinami o odpravi vizumske obveznosti za kratkoročno bivanje, v imenu Evropske unije

text:
               27.2.2016

               SL

               Uradni list Evropske unije

               L 52/9

         SKLEP SVETA (EU) 2016/271
   z dne 12. februarja 2016
   o sklenitvi Sporazuma med Evropsko unijo ter Saint Vincentom in Grenadinami o odpravi vizumske obveznosti za kratkoročno bivanje, v imenu Evropske unije
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti točke (a) člena 77(2) v povezavi s podtočko (v) točke (a) drugega pododstavka člena 218(6) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta (1),
   ob upoštevanju naslednjega:

               (1)

               Komisija je v imenu Evropske unije s pogajanji dosegla sporazum s Saint Vincentom in Grenadinami o odpravi vizumske obveznosti za kratkoročno bivanje (v nadaljnjem besedilu: Sporazum).

               (2)

               Sporazum je bil podpisan v skladu s Sklepom Sveta (EU) 2015/1034 (2) in se začasno uporablja od 28. maja 2015.

               (3)

               S Sporazumom se ustanovi Skupni odbor strokovnjakov za upravljanje Sporazuma. Unijo v navedenem skupnem odboru zastopa Komisija, ki bi ji morali pomagati predstavniki držav članic.

               (4)

               Ta sklep predstavlja razvoj določb schengenskega pravnega reda, pri katerem Združeno kraljestvo ne sodeluje v skladu s Sklepom Sveta 2000/365/ES (3). Združeno kraljestvo torej ne sodeluje pri sprejetju tega sklepa, ki zato zanj ni zavezujoč in se v njem ne uporablja.

               (5)

               Ta sklep predstavlja razvoj določb schengenskega pravnega reda, pri katerem Irska ne sodeluje v skladu s Sklepom Sveta 2002/192/ES (4). Irska torej ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

               (6)

               Sporazum bi bilo treba odobriti –

         SPREJEL NASLEDNJI SKLEP:
   Člen 1
   Sporazum med Evropsko unijo ter Saint Vincentom in Grenadinami o odpravi vizumske obveznosti za kratkoročno bivanje se odobri v imenu Unije.
   Člen 2
   Predsednik Sveta v imenu Unije pošlje uradno obvestilo v skladu s členom 8(1) Sporazuma (5).
   Člen 3
   Komisija, ki ji pomagajo predstavniki držav članic, zastopa Unijo v Skupnem odboru strokovnjakov, ustanovljenem v skladu s členom 6 Sporazuma.
   Člen 4
   Ta sklep začne veljati na dan sprejetja.

      V Bruslju, 12. februarja 2016

            Za Svet

            Predsednik

         J.R.V.A. DIJSSELBLOEM

      (1)  Odobritev z dne 15. decembra 2015 (še ni objavljeno v Uradnem listu).

      (2)  Sklep Sveta (EU) 2015/1034 z dne 7. maja 2015 o podpisu Sporazuma med Evropsko unijo ter Saint Vincentom in Grenadinami o odpravi vizumske obveznosti za kratkoročno bivanje, v imenu Evropske unije in o njegovi začasni uporabi (UL L 173, 3.7.2015, str. 37).

      (3)  Sklep Sveta 2000/365/ES z dne 29. maja 2000 o prošnji Združenega kraljestva Velika Britanija in Severna Irska za sodelovanje pri izvajanju nekaterih določb schengenskega pravnega reda (UL L 131, 1.6.2000, str. 43).

      (4)  Sklep Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (UL L 64, 7.3.2002, str. 20).

      (5)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.


title: Sklep Sveta (SZVP) 2017/1934 z dne 23. oktobra 2017 o spremembi Sklepa 2010/638/SZVP o omejevalnih ukrepih proti Republiki Gvineji

text:
               24.10.2017

               SL

               Uradni list Evropske unije

               L 273/10

         SKLEP SVETA (SZVP) 2017/1934
   z dne 23. oktobra 2017
   o spremembi Sklepa 2010/638/SZVP o omejevalnih ukrepih proti Republiki Gvineji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 25. oktobra 2010 sprejel Sklep 2010/638/SZVP (1) o omejevalnih ukrepih proti Republiki Gvineji.

               (2)

               Na podlagi pregleda Sklepa 2010/638/SZVP bi bilo treba te omejevalne ukrepe podaljšati do 27. oktobra 2018.

               (3)

               Sklep 2010/638/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Člen 8(2) Sklepa 2010/638/SZVP se nadomesti z naslednjim:

      „2.   Ta sklep se uporablja do 27. oktobra 2018. Redno se pregleduje. Če Svet meni, da cilji tega sklepa niso bili doseženi, ga po potrebi podaljša oziroma spremeni.“

   Člen 2
   Ta sklep začne veljati na dan objave v Uradnem listu Evropske unije.

      V Luxembourgu, 23. oktobra 2017

            Za Svet

            Predsednica

         K. IVA

      (1)  Sklep Sveta 2010/638/SZVP z dne 25. oktobra 2010 o omejevalnih ukrepih proti Republiki Gvineji (UL L 280, 26.10.2010, str. 10).


title: 2004/774/ES: Sklep Komisije z dne 9. novembra 2004 o razglasitvi začetka delovanja Regionalnega svetovalnega sveta za Severno morje v okviru skupne ribiške politike

text:
               18.11.2004

               SL

               Uradni list Evropske unije

               L 342/28

         SKLEP KOMISIJE
   z dne 9. novembra 2004
   o razglasitvi začetka delovanja Regionalnega svetovalnega sveta za Severno morje v okviru skupne ribiške politike
   (2004/774/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Sklepa Sveta (ES) št. 585/2004 z dne 19. julija 2004 o ustanovitvi regionalnih svetovalnih svetov v okviru skupne ribiške politike (1), in zlasti člena 3(3) Sklepa,
   ob upoštevanju priporočila, ki ga je posredovalo Združeno kraljestvo 10. septembra 2004 v imenu Belgije, Danske, Nemčije, Španije, Francije, Nizozemske, Švedske in Združenega kraljestva,
   ob upoštevanju naslednjega:

               (1)

               Uredba Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (2) in Sklep (ES) št. 585/2004 zagotavljata okvir za ustanovitev in delovanje regionalnih svetovalnih svetov.

               (2)

               Člen 2 Sklepa (ES) št. 585/2004 ustanavlja Regionalni svetovalni svet za pokrivanje Severnega morja (območji ICES IV in IIIa).

               (3)

               V skladu s členom 3(1) Sklepa (ES) št. 585/2004 so predstavniki ribiškega sektorja in drugih interesnih skupin predložili zahtevek glede začetka delovanja Regionalnega svetovalnega sveta v Belgiji, na Danskem, v Nemčiji, Španiji, Franciji, na Nizozemskem, Švedskem in v Združenem kraljestvu.

               (4)

               Kakor zahteva člen 3(2) Sklepa št. 585/2004, so zadevne države članice določile, ali je vloga glede Regionalnega svetovalnega sveta za Severno morje v skladu z določbami, predpisanimi v tem sklepu. 10. septembra 2004 so zadevne države članice posredovale Komisiji priporočilo glede tega Regionalnega svetovalnega sveta.

               (5)

               Komisija je ocenila zahtevo zainteresiranih strank in priporočilo glede na Sklep št. 585/2004 ter cilje in načela skupne ribiške politike in meni, da je Regionalni svetovalni svet za Severno morje pripravljen na začetek delovanja –

         SKLENILA:
   Edini člen
   Regionalni svetovalni svet za Severno morje, ustanovljen s Sklepom (ES) št. 585/2004, začne delovati od 1. novembra 2004.

      V Bruslju, 9. novembra 2004

            Za Komisijo

         António VITORINO

            Član Komisije

      (1)  UL L 256, 3.8.2004, str. 17.

      (2)  UL L 358, 31.12.2002, str. 59.


title: 2010/309/: Sklep Komisije z dne 3. junija 2010 o spremembi Sklepa Komisije 2008/721/ES glede nadomestil za člane znanstvenih odborov in strokovnjake na področju varstva potrošnikov, javnega zdravja in okolja

text:
               4.6.2010

               SL

               Uradni list Evropske unije

               L 138/24

         SKLEP KOMISIJE
   z dne 3. junija 2010
   o spremembi Sklepa Komisije 2008/721/ES glede nadomestil za člane znanstvenih odborov in strokovnjake na področju varstva potrošnikov, javnega zdravja in okolja
   (2010/309/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije in zlasti členov 168 in 169 Pogodbe,
   ob upoštevanju naslednjega:

               (1)

               Člen 19 Sklepa Komisije 2008/721/ES z dne 5. septembra 2008 o vzpostavitvi svetovalne strukture znanstvenih odborov in strokovnjakov na področju varstva potrošnikov, javnega zdravja in okolja ter razveljavitvi Sklepa 2004/210/ES (1) določa, da so člani znanstvenih odborov, znanstveni svetovalci iz Skupine znanstvenih svetovalcev za oceno tveganja (v nadaljnjem besedilu: Skupina) in zunanji strokovnjaki upravičeni do nadomestil za udeležbo na sestankih odborov, tematskih delavnicah, delovnih skupinah in drugih sestankih in dogodkih, ki jih organizira Komisija, ter za poročanje o posameznih vprašanjih.

               (2)

               Priloga III k Sklepu 2008/721/ES določa višino nadomestil, ki se izplača članom znanstvenih odborov, znanstvenim svetovalcem iz Skupine in zunanjim strokovnjakom.

               (3)

               Trenutno se lahko nadomestila za udeležbo na sestankih izplačajo le strokovnjakom, ki so osebno navzoči na navedenih sestankih. Sodobne tehnologije omogočajo izmenjavo znanstvenih mnenj na virtualnih sestankih z uporabo avdio- ali videoopreme ali spletnih aplikacij. Uporaba teh orodij bi omogočila, da lahko pri dejavnostih znanstvenih odborov sodeluje več strokovnjakov, medtem ko bi bili vpliv na okolje in stroški nižji ter skrajšan čas, ki ga porabijo strokovnjaki za potovanja.

               (4)

               Pri udeležbi na daljavo po elektronskih sredstvih mora biti višina nadomestila odvisna od trajanja sestanka (kratka navzočnost, celodnevni, dopoldanski ali popoldanski sestanek).

               (5)

               Zato je potrebno prilagoditi pravila za izplačilo nadomestil za udeležbo članom, svetovalcem in strokovnjakom. Člen 19 in Prilogo III k Sklepu 2008/721/ES je treba ustrezno spremeniti –

         SPREJELA NASLEDNJI SKLEP:
   Člen 1
   Sklep 2008/721/ES se spremeni:

               1.

               Prvi odstavek člena 19 se nadomesti z naslednjim:
               „Člani znanstvenih odborov, znanstveni svetovalci iz Skupine in zunanji strokovnjaki so upravičeni do nadomestila za fizično udeležbo ali udeležbo na daljavo po elektronskih sredstvih na sestankih odborov, tematskih delavnicah, v delovnih skupinah in na drugih sestankih in dogodkih, ki jih organizira Komisija, in za poročanje o posebnem vprašanju, kakor je določeno v Prilogi III.“

               2.

               Priloga III se nadomesti z besedilom iz Priloge k temu sklepu.

         Člen 2
   Ta sklep začne veljati dan po objavi v Uradnem listu Evropske unije.

      V Bruslju, 3. junija 2010

            Za Komisijo

            Predsednik

         José Manuel BARROSO

      (1)  UL L 241, 10.9.2008, str. 21.

      PRILOGA

            „PRILOGA III

               NADOMESTILA

                        1.

                        Člani znanstvenih odborov, znanstveni svetovalci iz Skupine in zunanji strokovnjaki so upravičeni do nadomestila za udeležbo na sestankih odborov, tematskih delavnicah, v delovnih skupinah in na drugih sestankih in dogodkih, ki jih organizira Komisija:

                                    (a)

                                    za osebno udeležbo 385 EUR za vsak dan, ki so se ga udeležili;

                                    (b)

                                    za udeležbo na daljavo 100 EUR za vsako začeto uro udeležbe, pri čemer je meja:

                                                (i)

                                                385 EUR za udeležbo dopoldan in popoldan ter

                                                (ii)

                                                195 EUR za udeležbo dopoldan ali popoldan.

                        2.

                        Člani znanstvenih odborov, znanstveni svetovalci iz Skupine in zunanji strokovnjaki so upravičeni do nadomestila za delo poročevalca:

                                    (a)

                                    nadomestilo se spreminja glede na delovno obremenitev v zvezi z zapletenostjo zadeve, čas, potreben za pripravo mnenja, količino in dosegljivost podatkov, strokovne literature in informacij, ki jih je treba zbrati in obdelati, ter obseg in zapletenost javnih posvetovanj in posvetovanj z zainteresiranimi stranmi ter stikov z drugimi telesi ob upoštevanju naslednjih okvirnih meril:

                                                Znesek

                                                Okvirna merila

                                                385 EUR

                                                            —

                                                            enostavno in rutinsko vprašanje

                                                            —

                                                            mnenje temelji na preučitvi dokumentacije ob manj obširnem iskanju podatkov in manj obširnem študiju literature

                                                            —

                                                            ni javnega posvetovanja

                                                            —

                                                            med prvim in zadnjim sestankom ne sme preteči več kot 5 mesecev

                                                770 EUR

                                                            —

                                                            zapleteno vprašanje

                                                            —

                                                            mnenje temelji na obsežnem iskanju in preučevanju podatkov in literature

                                                            —

                                                            posvetovanje z zainteresiranimi stranmi in/ali javno posvetovanje z manjšo delovno obremenjenostjo zaradi preučitve povratnih informacij

                                                            —

                                                            med prvim in zadnjim sestankom preteče 5 do 9 mesecev

                                                1 155 EUR

                                                            —

                                                            zelo zapleteno vprašanje

                                                            —

                                                            potrebna sta zelo obširno iskanje in analiza podatkov in literature

                                                            —

                                                            obsežna in zapletena posvetovanja z zainteresiranimi stranmi, javnostjo in drugimi strokovnimi organi in preučitev pomembnih povratnih informacij

                                                            —

                                                            med prvim in zadnjim sestankom preteče več kot 9 mesecev

                                    (b)

                                    Na podlagi meril iz točke (a) bo Komisija za vsak posamezen primer v zahtevi za mnenje navedla, kateri zneski se uporabijo za nadomestilo za poročevalca. Komisija lahko med pripravljalnim delom za zahtevano mnenje izbere drug znesek, če to upravičujejo nepredvidene spremembe v zvezi z ustreznimi merili.“


title: Sklep Stalnega odbora držav Efte št. 2/2015/SC z dne 24. septembra 2015 o ustanovitvi Začasnega odbora za finančni mehanizem EGP za obdobje 2014–2021 [2015/2024]

text:
               12.11.2015

               SL

               Uradni list Evropske unije

               L 295/63

         SKLEP STALNEGA ODBORA DRŽAV EFTE
   št. 2/2015/SC
   z dne 24. septembra 2015
   o ustanovitvi Začasnega odbora za finančni mehanizem EGP za obdobje 2014–2021 [2015/2024]
   STALNI ODBOR DRŽAV EFTE JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP),
   ob upoštevanju sporazuma, ki bo sklenjen za vzpostavitev novega finančnega mehanizma EGP za obdobje 2014–2021,
   ob upoštevanju sporazuma, ki bo sklenjen med Kraljevino Norveško in Evropsko unijo za vzpostavitev norveškega finančnega mehanizma za obdobje 2014–2021 –
   SKLENIL:
   Člen 1
   1.   Ustanovi se Začasni odbor za finančni mehanizem EGP za obdobje 2014–2021 (v nadaljnjem besedilu: Začasni odbor), ki mora postati čim prej operativen.
   2.   Začasni odbor pomaga državam Efte pri pripravah na izvajanje finančnega mehanizma EGP za obdobje 2014–2021.
   3.   Začasni odbor poroča Stalnemu odboru.
   4.   Začasnemu odboru lahko pomagajo misije držav Efte, ki so članice EGP, pri EU.
   5.   Odbor za finančni mehanizem EGP za obdobje 2014–2021 nadomesti Začasni odbor na dan začetka veljavnosti ali začasne uporabe sporazuma o vzpostavitvi finančnega mehanizma EGP za obdobje 2014–2021.
   6.   Začasni odbor razpravlja o možni uskladitvi med finančnim mehanizmom EGP in norveškim finančnim mehanizmom ter jo oceni.
   7.   Začasni odbor imenuje predsednika, ki ga potrdi Stalni odbor.
   Člen 2
   Ta sklep začne veljati takoj.
   Člen 3
   Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.

      V Bruslju, 24. septembra 2015

            Za Stalni odbor

            Vršilka dolžnosti predsednika

         Ingrid SCHULERUD

            Generalni sekretar

         Kristinn F. ÁRNASON


title: 2012/566/EU: Sklep Evropskega parlamenta z dne 10. maja 2012 o razrešnici glede izvrševanja proračuna Evropske policijske akademije za proračunsko leto 2010

text:
               17.10.2012

               SL

               Uradni list Evropske unije

               L 286/156

         SKLEP EVROPSKEGA PARLAMENTA
   z dne 10. maja 2012
   o razrešnici glede izvrševanja proračuna Evropske policijske akademije za proračunsko leto 2010
   (2012/566/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske policijske akademije za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Evropske policijske akademije za proračunsko leto 2010 z odgovori Akademije (1),

               —

               ob upoštevanju priporočila Sveta z dne 21. februarja 2012 (06083/2012 – C7-0051/2012),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Sklepa Sveta 2005/681/PNZ z dne 20. septembra 2005 o ustanovitvi Evropske policijske akademije (CEPOL) (3), zlasti člena 16 Sklepa,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94 Uredbe,

               —

               ob upoštevanju Sklepa Komisije C(2011) 4680 z dne 30. junija 2011, s katerim je odobrila odstopanje od Uredbe (ES, Euratom) št. 2343/2002, ki ga je zahtevala Evropska policijska akademija,

               —

               ob upoštevanju poročila Evropske policijske akademije z dne 12. julija 2010 o povračilu zasebnih izdatkov (10/0257/KA),

               —

               ob upoštevanju zunanje revizije povračil zasebnih izdatkov, ki jo je naročila Evropska policijska akademija (št. pogodbe CEPOL/2010/001),

               —

               ob upoštevanju končnega poročila o petletnem zunanjem ocenjevanju Evropske policijske akademije (št. pogodbe CEPOL/CT/2010/002),

               —

               ob upoštevanju letnega poročila o dejavnostih generalnega direktorata za pravosodje, svobodo in varnost za leto 2009,

               —

               ob upoštevanju četrtega poročila Evropske policijske akademije o napredku pri izvajanju večletnega akcijskega načrta za obdobje 2010–2014,

               —

               ob upoštevanju letnega poročila Računskega sodišča o izvajanju večletnega akcijskega načrta Evropske policijske akademije za obdobje 2010–2014,

               —

               ob upoštevanju sporočila službe za notranjo revizijo z dne 4. julija 2011 (Ref. Ares (2011) 722479) o tretjem poročilu o napredku pri izvajanju večletnega akcijskega načrta Evropske policijske akademije za obdobje 2010–2014,

               —

               ob upoštevanju poročila Evropske policijske akademije o izvajanju resolucije Evropskega parlamenta o podelitvi razrešnice akademiji za proračunsko leto 2009 ter prilog k temu poročilu,

               —

               ob upoštevanju poročila Evropske policijske akademije o uporabi priročnika za javna naročila v obdobju od 1. julija 2010 do 1. julija 2011 ter priloge k temu poročilu,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor ter mnenja Odbora za državljanske svoboščine, pravosodje in notranje zadeve (A7-0119/2012),

               1.

               podeli razrešnico direktorju Evropske policijske akademije glede izvrševanja proračuna akademije za proračunsko leto 2010;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorju Evropske policijske akademije, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 366, 15.12.2011, str. 134.

      (2)  UL L 248, 16.9.2002, str. 1.

      (3)  UL L 256, 1.10.2005, str. 63.

      (4)  UL L 357, 31.12.2002, str. 72.
   PRILOGA

      PRIPOROČILA EVROPSKEGA PARLAMENTA IZ PREJŠNJIH LET

               Evropska policijska akademija

               2006

               2007

               2008

               2009

               Uspešnost

               ni podatkov

               ni podatkov

               ni podatkov

                           —

                           Je zaskrbljen, ker je Računsko sodišče ugotovilo velike pomanjkljivosti pri administrativnih in finančnih pravilih za stroške organizacije tečajev in seminarjev, predvsem zaradi tega, ker spremenjena finančna uredba nikoli ni začela veljati

                           —

                           Priporoča, naj akademija zagotovi neposredni dostop do svojega podrobnega proračuna

               Upravljanje proračuna in finančno poslovodenje

                           —

                           Proračunska sredstva niso bila porabljena v skladu z načelom dobrega finančnega poslovodenja

                           —

                           Sistem javnih naročil ni bil skladen z določbami finančne uredbe

                           —

                           Akademija ni vzpostavila potrebnih sistemov in postopkov, ki bi ji omogočali pripravo finančnega poročila v skladu z zahtevami okvirne finančne uredbe, ki se uporablja za agencije

                           —

                           Finančna uredba akademije predvideva potrebo po podrobnih pravilih za svoje izvajanje

                           —

                           Akademija ne upošteva načela enotnosti in točnosti proračuna (proračun ni vseboval prispevka v višini 1 500 000 EUR, prejetega od Komisije leta 2007 za izvajanje programa MEDA)

                           —

                           Akademija ne upošteva načela preglednosti

                           —

                           Visoka stopnja prenosov (1 700 000 EUR) in razveljavitev proračunskih sredstev kaže na težave pri upravljanju proračuna

                           —

                           Pripravljeni niso bili niti začasni računovodski izkazi niti poročilo o upravljanju proračuna in finančnem poslovodenju

                           —

                           Finančna uredba akademije predvideva potrebo po podrobnih pravilih za svoje izvajanje

                           —

                           Sistem javnih naročil ni bil skladen z določbami finančne uredbe

                           —

                           Odkriti so bili primeri, kjer so bila proračunska sredstva uporabljena za financiranje zasebnih odhodkov nekaterih uslužbencev akademije

                           —

                           Akademija ni upoštevala načela enoletnosti (tj. več kot 2 700 000 EUR odobritev plačil za leto 2008 je bilo treba prenesti)

                           —

                           Pomanjkljivosti pri načrtovanju in nadzoru izvrševanja proračuna

                           —

                           Več kot 3 800 000 EUR proračunskih sredstev za leto 2009 (43 % celotnega proračuna) je bilo prenesenih v leto 2010)

                           —

                           Dejstvo, da je bilo treba 46 % proračunskih sredstev, prenesenih iz leta 2008, razveljaviti, kaže na velike in ponavljajoče se pomanjkljivosti pri načrtovanju in spremljanju izvrševanja proračuna, kar je v nasprotju z načelom enoletnosti

                           —

                           V letu 2008 je bilo treba prenesti 31 % proračuna

                           —

                           Precejšnje zamude in napake pri pripravi začasnih računovodskih izkazov za leto 2009

               Postopek javnih naročil

               ni podatkov

               ni podatkov

               ni podatkov

               Zaskrbljenost zaradi vztrajnega kršenja finančne uredbe glede pravil o javnih naročilih. Znaten znesek celotnega proračuna akademije vsebuje nepravilnosti

               Človeški viri

               ni podatkov

               ni podatkov

               ni podatkov

                           —

                           Številne pomanjkljivosti pri izbiranju kadra

                           —

                           Meni, da je nesprejemljivo:

                                       —

                                       merila, ki so jih kandidati morali izpolniti, so bila določena šele po njihovi oceni in razvrstitvi,

                                       —

                                       vprašanja za pogovore so bila pogosto pripravljena po pregledu prijav,

                                       —

                                       dokumentacija postopkov je bila neustrezna

                           —

                           Je zaskrbljen zaradi prakse, ki je kadrovski predpisi za uradnike EU ne dovoljujejo ali je nezakonita

               Notranja revizija

               ni podatkov

                           —

                           Odsotnost standardov notranje kontrole in neučinkovito spremljanje proračuna

                           —

                           Odkriti so bili primeri, kjer so bila proračunska sredstva uporabljena za financiranje zasebnih odhodkov nekaterih uslužbencev akademije

                           —

                           Revizija vzorca odobritev je pokazala, da v treh primerih ni bilo nobene revizijske sledi, po kateri bi bilo mogoče slediti finančnemu izvrševanju

                           —

                           Zunanji nadzor za te primere ni bil opravljen

               Ugotavlja, da bi morala razrešnica za izvrševanje proračuna akademije temeljiti tudi na njeni uspešnosti poslovanja med letom

          ---documentbreak---

               17.10.2012

               SL

               Uradni list Evropske unije

               L 286/158

         RESOLUCIJA EVROPSKEGA PARLAMENTA
   z dne 10. maja 2012
   s pripombami, ki so del sklepa o razrešnici glede izvrševanja proračuna Evropske policijske akademije za proračunsko leto 2010
   EVROPSKI PARLAMENT,

               —

               ob upoštevanju končnih letnih računovodskih izkazov Evropske policijske akademije za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Evropske policijske akademije za proračunsko leto 2010 z odgovori Akademije (1),

               —

               ob upoštevanju priporočila Sveta z dne 21. februarja 2012 (06083/2012 – C7-0051/2012),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Sklepa Sveta 2005/681/PNZ z dne 20. septembra 2005 o ustanovitvi Evropske policijske akademije (CEPOL) (3), zlasti člena 16 Sklepa,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (4), zlasti člena 94 Uredbe,

               —

               ob upoštevanju Sklepa Komisije C(2011) 4680 z dne 30. junija 2011, s katerim je odobrila odstopanje od Uredbe (ES, Euratom) št. 2343/2002, ki ga je zahtevala Evropska policijska akademija,

               —

               ob upoštevanju poročila Evropske policijske akademije z dne 12. julija 2010 o povračilu zasebnih izdatkov (10/0257/KA),

               —

               ob upoštevanju zunanje revizije povračil zasebnih izdatkov, ki jo je naročila Evropska policijska akademija (št. pogodbe CEPOL/2010/001),

               —

               ob upoštevanju končnega poročila o petletnem zunanjem ocenjevanju Evropske policijske akademije (št. pogodbe CEPOL/CT/2010/002),

               —

               ob upoštevanju letnega poročila o dejavnostih generalnega direktorata za pravosodje, svobodo in varnost za leto 2009,

               —

               ob upoštevanju četrtega poročila Evropske policijske akademije o napredku pri izvajanju večletnega akcijskega načrta za obdobje 2010–2014,

               —

               ob upoštevanju letnega poročila Računskega sodišča o izvajanju večletnega akcijskega načrta Evropske policijske akademije za obdobje 2010–2014,

               —

               ob upoštevanju sporočila službe za notranjo revizijo z dne 4. julija 2011 (Ref. Ares (2011) 722479) o tretjem poročilu o napredku pri izvajanju večletnega akcijskega načrta Evropske policijske akademije za obdobje 2010–2014,

               —

               ob upoštevanju poročila Evropske policijske akademije o izvajanju resolucije Evropskega parlamenta o podelitvi razrešnice akademiji za proračunsko leto 2009 ter prilog k temu poročilu,

               —

               ob upoštevanju poročila Evropske policijske akademije o uporabi priročnika za javna naročila v obdobju od 1. julija 2010 do 1. julija 2011 ter priloge k temu poročilu,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor ter mnenja Odbora za državljanske svoboščine, pravosodje in notranje zadeve (A7-0119/2012),

               A.

               ker je bila Evropska policijska akademija (akademija) ustanovljena leta 2001 in je bila s 1. januarjem 2006 spremenjena v organ Skupnosti v smislu člena 185 finančne uredbe, zanjo pa veljajo določbe okvirne finančne uredbe za agencije,

               B.

               ker je Računsko sodišče v svojem poročilu o letnih računovodskih izkazih akademije za proračunska leta 2006, 2007 in 2009 izdalo mnenje s pridržkom glede zakonitosti in pravilnosti z izkazi povezanih transakcij, saj postopki javnih naročil niso bili v skladu z določbami finančne uredbe,

               C.

               ker je Računsko sodišče v svojem poročilu o letnih računovodskih izkazih akademije za proračunsko leto 2008 dodalo poudarek k svojemu mnenju glede zanesljivosti računovodskih izkazov brez izrecnega pridržka ter izdalo mnenje s pridržkom glede zakonitosti in pravilnosti z izkazi povezanih transakcij,

               D.

               ker je Parlament s sklepom z dne 7. oktobra 2010 zavrnil podelitev razrešnice direktorju akademije glede izvrševanja proračuna akademije za proračunsko leto 2008,

               E.

               ker je Parlament s sklepom z dne 10. maja 2011 odložil svoj sklep o podelitvi razrešnice direktorju akademije glede izvrševanja proračuna akademije za proračunsko leto 2009 (5) in jo nato podelil s sklepom z dne 25. oktobra 2011 (6),

               F.

               ker je prvič, odkar je akademija postala agencija, Računsko sodišče v svojem poročilu o letnih računovodskih izkazih akademije za proračunsko leto 2010 izdalo mnenje brez pridržkov glede zanesljivosti računovodskih izkazov ter o zakonitosti in pravilnosti z njimi povezanih transakcij,

               G.

               ker je Računsko sodišče v poročilu o večletnem akcijskem načrtu akademije za obdobje 2010–2014 navedlo, da akademija napreduje v skladu z mejniki, opredeljenimi v tem načrtu,

               H.

               ker je služba za notranjo revizijo v sporočilu direktorju akademije z dne 4. julija 2011 zapisala, da je opis izvajanja večletnega akcijskega načrta akademije v poročilu o napredku sicer zelo splošen, vendar vseeno omogoča jasen pregled nad doseganjem posameznih mejnikov, zato je zadovoljiva osnova za obveščanje različnih interesnih skupin,

               I.

               ker je Komisija s Sklepom C(2011) 4680 z dne 30. junija 2011 akademiji dovolila odstopanje od določbe člena 74b Uredbe (ES, Euratom) št. 2343/2002,

               J.

               ker je proračun akademije za leto 2010 znašal 7 800 000 EUR v primerjavi z 8 800 000 EUR leta 2009, kar je 11,4 % manj; ker je bil v letu 2010 prispevek Unije k proračunu akademije 7 800 000 EUR (7),

      Upravljanje proračuna in finančno poslovodenje – splošne ugotovitve

               1.

               je seznanjen s trditvijo akademije, da je bilo za proračunsko leto 2010 značilno pomanjkanje zadostnih finančnih sredstev, saj se je prispevek Unije k proračunu akademije zmanjšal za 1 000 000 EUR; je zlasti v tem času krize in ob upoštevanju, da je bilo 31,6 % proračuna akademije za leto 2010 prenesenega v leto 2011, presenečen nad tem stališčem, saj dobro poslovodenje zagotavlja pravilno in stroškovno učinkovito porabo razpoložljivega proračuna;

               2.

               vendar na podlagi podatkov Komisije priznava, da je skupni prispevek Unije akademiji znašal 8 800 000 EUR, od tega je bilo 7 800 000 EUR iz proračuna za leto 2009, preostali 1 000 000 EUR pa je izhajal iz namenskih sredstev iz povračila presežka akademije za leto 2007; na podlagi podatkov Komisije ugotavlja, da je za leto 2010 predlagala zmanjšanje prispevka Unije akademiji za leto 2010 na raven sprejetih odobritev za leto 2009, tj. 7 800 000 EUR, zaradi nizke ravni izvrševanja proračuna v letu 2008; zato spodbuja akademijo, naj v letnih računovodskih izkazih uvede jasno razlikovanje med različnimi deli prispevka Unije k proračunu akademije;

               3.

               je na podlagi letnih računovodskih izkazov akademije za proračunsko leto 2010 seznanjen s tem, da je v letu 2010 pri pripravi posameznih proračunov in obveznosti za tečaje in seminarje prišlo do nekaterih pomanjkljivosti, zaradi česar so bila proračunska sredstva za leto 2010 dodeljena in plačana za kritje odhodkov iz leta 2009; opominja akademijo, da je to v nasprotju z načelom enoletnosti; poziva akademijo, naj sprejme ukrepe, s katerimi bo v prihodnje preprečila ponovitev podobnih pomanjkljivosti;

               4.

               je na podlagi letnega poročila akademije o dejavnostih za leto 2010 seznanjen s tem, da je bilo dodeljenih 99,56 % odobrenih sredstev za prevzem obveznosti; je seznanjen tudi s tem, da je bilo porabljenih 46 % odobrenih sredstev za plačila, vendar pa bodo končni zneski porabe iz naslova III (odhodki iz poslovanja) na voljo šele konec leta 2011; je seznanjen s tem, da končni letni računovodski izkazi akademije za leto 2010 navajajo 59,12-odstotno stopnjo porabljenih plačil;

               5.

               je seznanjen z ukrepi, ki jih je novo vodstvo akademije uvedlo v odgovor na zahtevo Parlamenta po odpravi pomanjkljivosti, potem ko so bile pri izvrševanju proračuna za leto 2009 ugotovljene hude nepravilnosti;

               6.

               opozarja na dejstvo, da je Računsko sodišče, čeprav je menilo, da so transakcije, povezane z letnimi računovodskimi izkazi akademije, zakonite in pravilne, poudarilo tudi, da je pri odhodkih za organiziranje tečajev in seminarjev akademiji primanjkovalo strogosti pri postopku potrjevanja zahtevkov za povračila, ki se nanašajo na takšne dejavnosti, zlasti glede popolnosti dokazil; iz odgovora akademije ugotavlja, da so bile s Sklepom 11/2011/GB upravnega sveta akademije z dne 10. marca 2011 uvedene obvezne zahteve za posredovanje v celoti podpisanega seznama sodelujočih pri predložitvi finančnih poročil in zahtevkov za povračila;

               7.

               ugotavlja, da so bila v skladu s Sklepom 11/2011/GB podrobno pregledana pravila za povračilo stroškov za dejavnosti akademije in da so bili pojasnjeni različni ukrepi za natančno izvajanje finančnih določb in strogega discipliniranega pristopa, ki zadeva upravičene stroške, vključno z določbami o obveznem poročanju;

               8.

               obžaluje dejstvo, da pred sprejetjem Sklepa 34/2010/GB upravnega sveta akademije z dne 29. septembra 2010 niso bili vpeljani roki za povračilo stroškov, tako da ni bilo znatnega napredka pri upoštevanju teh rokov; opozarja, da je prekoračitev rokov eden izmed glavnih dejavnikov, ki škodijo dobremu finančnemu poslovodenju; ugotavlja, da v skladu s Sklepom 34/2010/GB ne bo izvedeno nobeno povračilo za zahtevke, ki so bili prejeti po roku; zahteva, da akademija obvešča organ za podelitev razrešnice o izvajanju Sklepa 34/2010/GB;

               9.

               je seznanjen z izjavo akademije, da je Komisija zmanjšala proračun akademije za leto 2010 za 1 000 000 EUR, ampak poudarja, da je znesek, dodeljen za leto 2010, enak kot za leto 2009;

      Prenos proračunskih sredstev

               10.

               je na podlagi letnih računovodskih izkazov akademije za proračunsko leto 2010 seznanjen s tem, da je bilo 2 469 984,20 EUR odobrenih sredstev iz leta 2010, kar predstavlja 31,6 % proračuna akademije za leto 2010, prenesenih v leto 2011; opominja akademijo, da je to v nasprotju z načelom enoletnosti;

               11.

               obžaluje, da Računsko sodišče v svojem poročilu o letnih računovodskih izkazih akademije za proračunsko leto 2010 ne omenja sredstev akademije, ki so bila prenesena;

               12.

               je zaskrbljen, da je Računsko sodišče kljub temu, da je pridobilo razumno zagotovilo, da so letni računovodski izkazi akademije za proračunsko leto 2010 z vseh pomembnih vidikov zanesljivi, ugotovilo tudi, da je treba več kot 1 600 000 EUR, oziroma 48 % sredstev, ki so bila prenesena iz leta 2009, v letu 2010 črtati; opominja akademijo, da je takšna situacija v nasprotju s proračunskim načelom enoletnosti in se lahko odpravi z boljšim načrtovanjem in spremljanjem izvrševanja proračuna za kar največje zmanjšanje prenosov sredstev; zato poziva akademijo, naj v zvezi s tem sprejme učinkovite ukrepe;

               13.

               je kljub temu seznanjen z odgovorom akademije, ki navaja, da so za prenos proračunskih sredstev za leto 2010 veljala stroga merila za zmanjšanje razveljavitev v letu 2011, da bi se izognili ponovitvi situacije, ki jo navaja Računsko sodišče;

               14.

               na podlagi podatkov akademije je seznanjen s tem, da je v letu 2010 uvedla tedenske seje o finančnem poslovodenju za izboljšanje izvrševanje proračuna in nadzor nad njim ter da so bile junija 2011 za boljši nadzor nad porabo proračuna in za optimizacijo njegovega izvrševanja za leto 2011 pregledane vse neporavnane obveznosti; zato poziva Računsko sodišče in službo za notranjo revizijo, naj Parlamentu zagotovita, da je akademija uvedla učinkovite izboljšave na tem področju in da ima na voljo vse mehanizme za načrtovanje in spremljanje;

      Postopki javnih naročil

               15.

               je seznanjen s tem, da je akademija dne 8. junija 2010 sprejela priročnik za javna naročila za interno rabo, kot je zahteval Parlament v razrešnicah akademiji za leto 2008; je seznanjen tudi s tem, da je priročnik začel veljati 1. julija 2010 in da je bil imenovan koordinator za javna naročila;

      Popolnost notranjega beleženja stroškov službenih potovanj

               16.

               poziva akademijo, naj organ za podelitev razrešnice obvesti o učinkovitem izvajanju zelo pomembnega priporočila službe za notranjo revizijo glede popolnosti notranjega beleženja stroškov službenih potovanj;

      Dejavnosti akademije

               17.

               je na podlagi podatkov Računskega sodišča seznanjen s tem, da predstavljajo odhodki za organizacijo tečajev in seminarjev pomemben del proračuna akademije; priznava, da postopek akademije za odobritev izjav o stroških, povezanih s takšnimi dejavnostmi, ni bil dovolj strog, zlasti glede popolnosti podporne dokumentacije;

               18.

               vendar je na podlagi izjave akademije seznanjen s tem, da je izboljšala poročanje o svojih dejavnostih in nadzor nad njimi ter da je pregledala postopek za odobritev izjav o stroških in njihove podporne dokumentacije, zlasti:

                           —

                           z vpeljavo obveznih zahtev za posredovanje v celoti podpisanega seznama sodelujočih pri predložitvi finančnih poročil in zahtevkov za povračila,

                           —

                           s pregledom pravil za povračilo za dejavnosti akademije, ki so bila pojasnjena,

                           —

                           s strogim spoštovanjem rokov, po katerih se zahteva za povračilo ne sprejme, kar je bilo uvedeno 29. septembra 2010,

                           —

                           z organizacijo novega usposabljanja za vodje tečajev za nadaljnje izboljšanje nadzora nad tečaji kot tudi nad kakovostjo plačilnih dokumentov,

                           —

                           z naknadnimi preverjanji tečajev akademije, ki so bila izvedena v letu 2011,

                           —

                           s preverjanjem štirih dejavnosti iz leta 2010 na Švedskem in šestih v Združenem kraljestvu, pri čemer je bila ena povezana z dejavnostjo iz leta 2010, pet pa z dejavnostmi iz leta 2011;

                     poziva službo za notranjo revizijo, naj organu za podelitev razrešnice zagotovi temeljito oceno teh sprememb, ki jih je uvedla akademija;

               19.

               je seznanjen s Sklepom Komisije C(2011) 4680, ki je odobril zahtevo akademije za spremembo finančne uredbe, in sicer z vključitvijo člena (člen 74c), ki predvideva odstopanje od Uredbe (ES, Euratom) št. 2343/2002 v zvezi z izključitvijo izbora strokovnjakov za izobraževanje iz postopka javnega naročila, da bo mogoče uporabiti strokovnjake iz nacionalnih policijskih akademij;

      Napake v računovodskih izkazih

               20.

               poziva akademijo, naj Parlamentu poroča o stopnji izvajanja novih šestnajstih standardov notranje kontrole, ki jih je pripravila Komisija in ki so po sprejetju v upravnem svetu akademije nadomestili prejšnje standarde;

      Proračunska sredstva, uporabljena za financiranje zasebnih odhodkov

               21.

               priznava, da je bil izveden zunanji naknadni pregled proračunskih sredstev, uporabljenih za financiranje zasebnih stroškov v letih 2007 in 2008, in da so zunanji pregledovalci menili, da v zvezi s tem ni več mogoče izterjati nobenih sredstev; na podlagi podatkov akademije je seznanjen s tem, da je bil nalog za izterjavo, ki je od nekdanjega direktorja zahteval vračilo 2 014,94 GBP (2 196,72 EUR), vplačan decembra 2011; poziva akademijo, naj nadaljuje postopek izterjave, dokler ne bodo vsa sredstva v celoti izterjana;

      Večletni akcijski načrt akademije za obdobje 2010–2014

               22.

               priznava, da je služba za notranjo revizijo ocenila izvajanje večletnega akcijskega načrta akademije za obdobje 2010–2014, kot je zahteval organ za podelitev razrešnice; je seznanjen tudi s tem, da je bilo od konca septembra 2010 doseženih 19 od 44 ciljev, 18 jih je potekalo v skladu z načrtovanim časovnim razporedom, 7 ciljev pa še vedno čaka na začetek izvajanja;

               23.

               je seznanjen tudi z izjavo službe za notranjo revizijo, da nekatere točke večletnega akcijskega načrta niso jasne in da poročanje o napredku ni vedno dovolj natančno, da bi iz njega lahko jasno sklepali, na kakšne konkretne ukrepe se posamezni cilji nanašajo; poleg tega priznava, da je služba za notranjo revizijo ugotovila prekrivanje nekaterih ciljev, zaradi česar je težko oceniti skupno stanje z njimi povezanih ukrepov; je seznanjen z izjavo akademije, da je bil večletni akcijski načrt posodobljen v skladu s priporočili notranje službe za revizijo in izboljšavami, vključenimi v tretje poročilo o napredku, ki ga je upravni svet odobril 8. decembra 2010; poziva notranjo službo za revizijo, naj potrdi, da posodobljeno poročilo o napredku glede večletnega akcijskega načrta akademije v zadostni meri odraža priporočila službe;

      Notranja revizija

               24.

               na podlagi podatkov službe za notranjo revizijo priznava, da je akademija sporočila, da izvaja zelo pomembno priporočilo o popolnosti notranjega beleženja stroškov službenih potovanj, in da ga služba za notranjo revizijo trenutno pregleduje; poziva akademijo in službo za notranjo revizijo, naj organ za podelitev razrešnice obvestita o rezultatih pregleda;

               25.

               je seznanjen s tem, da je služba za notranjo revizijo izvedla samooceno tveganja na področju informacijske tehnologije z namenom prepoznavanja in ocenjevanja ključnih tveganj na področju te tehnologije v akademiji; je seznanjen s tem, da je služba za notranjo revizijo kot glavna prepoznala tveganja v povezavi s strategijo na področju informacijske tehnologije, sistemom e-net, upravljanjem podatkov in odvisnostjo od posameznikov; zato akademijo poziva, naj sprejme potrebne ukrepe za odpravo in preprečevanje teh tveganj;

               26.

               je seznanjen s tem, da notranja revizija (oddelek za notranjo revizijo), svetovalni organ upravnega sveta, ni odkrila stvarnih napak pri reviziji računovodskih izkazov akademije za leto 2010;

      Upravljalne in strukturne pomanjkljivosti

               27.

               poudarja, da so stroški upravljanja akademije visoki v primerjavi z njenimi dejavnostmi; zato pozdravlja prizadevanja akademije za zmanjšanje teh stroškov na 25. seji upravnega sveta junija 2011, ko je bilo dogovorjeno, da bodo vsi odbori upravnega sveta do leta 2012 ukinjeni, vse njegove delovne skupine pa bo treba kritično analizirati;

               28.

               na podlagi podatkov akademije je seznanjen tudi s tem, da se na področju upravljanja izvajajo naslednji ukrepi:

                           —

                           od leta 2012 se bo upravni svet sestal zgolj dvakrat letno, nujni sklepi med sejami pa bodo sprejeti s pisnim postopkom, razprava o njih pa bo potekala med spletnimi sejami,

                           —

                           upravni svet se bo osredotočil zgolj na naloge, ki mu jih je dodelil sklep o ustanovitvi agencije, druge naloge, ki so prej preobremenjevale upravni svet, pa bo prevzel direktor,

                           —

                           vsaki državi članici se priporoči, naj na sejo pošlje največ dva odposlanca,

                           —

                           akademija bo poskrbela za organizacijo potovanj za sodelujoče, ki so upravičeni do povračila, da bi se tako zagotovila uporaba najbolj gospodarnih sredstev in bi se odpravil postopek povračil po seji;

               29.

               nestrpno pričakuje predlog Komisije za spremembo pravne podlage akademije in izid pogajanj med Parlamentom in Svetom;

               30.

               ugotavlja tudi, da končno poročilo o petletnem zunanjem ocenjevanju akademije navaja, da bi bila selitev akademije utemeljena;

               31.

               pozdravlja Sklep 24/2011/GB upravnega sveta akademije z dne 15. junija 2011 za razpustitev obstoječih odborov z začetkom veljavnosti 1. januarja 2012, da bi se tako zmanjšalo prekrivanje različnih struktur; poziva upravni svet, da sprejme drastične odločitve glede sedanjih delovnih skupin; opozarja na člen 10(10) Sklepa 2005/681/PNZ, ki določa, da se upravni svet, če je to nujno potrebno, lahko odloči oblikovati delovne skupine, ki pripravljajo priporočila ter razvijajo in predlagajo kakršne koli druge svetovalne naloge, ki se upravnemu svetu zdijo potrebne;

               32.

               je seznanjen z odgovorom akademije, da je bil njen poslovnik spremenjen, da bi se omejilo število rednih sej upravnega sveta na eno na predsedstvo in da bi se omejil obseg nacionalnih delegacij, saj se vsaki državi članici priporoča, naj na sejo pošlje največ dva odposlanca;

               33.

               ugotavlja, da bi morala podelitev razrešnice za izvrševanje proračuna akademije še vedno temeljiti na njeni uspešnosti skozi vse leto;

               34.

               opozarja na priporočila iz prejšnjih poročil o razrešnici, navedena v Prilogi k tej resoluciji;

               35.

               sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 10. maja 2012 (8) o uspešnosti, finančnem upravljanju in nadzoru agencij.

      (1)  UL C 366, 15.12.2011, str. 134.

      (2)  UL L 248, 16.9.2002, str. 1.

      (3)  UL L 256, 1.10.2005, str. 63.

      (4)  UL L 357, 31.12.2002, str. 72.

      (5)  UL L 250, 27.9.2011, str. 260.

      (6)  UL L 313, 26.11.2011, str. 17.

      (7)  UL L 64, 12.3.2010, str. 1047.

      (8)  Sprejeta besedila, P7_TA(2012)0164 (glej stran 388 tega Uradnega lista).


title: 2009/201/ES: Sklep Evropskega parlamenta z dne 22. aprila 2008 o razrešnici glede izvrševanja proračuna Evropskega centra za razvoj poklicnega usposabljanja za proračunsko leto 2006

text:
               31.3.2009

               SL

               Uradni list Evropske unije

               L 88/109

         SKLEP EVROPSKEGA PARLAMENTA
   z dne 22. aprila 2008
   o razrešnici glede izvrševanja proračuna Evropskega centra za razvoj poklicnega usposabljanja za proračunsko leto 2006
   (2009/201/ES)
   EVROPSKI PARLAMENT,
   ob upoštevanju zaključnega letnega računa Evropskega centra za razvoj poklicnega usposabljanja za proračunsko leto 2006 (1),
   ob upoštevanju poročila Računskega sodišča o zaključnem letnem računu Evropskega centra za razvoj poklicnega usposabljanja za proračunsko leto 2006 z odgovori centra (2),
   ob upoštevanju priporočila Sveta z dne 12. februarja 2008 (5843/2008 – C6-0084/2008),
   ob upoštevanju Pogodbe ES in zlasti člena 276 Pogodbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,
   ob upoštevanju Uredbe (EGS) št. 337/75 Sveta z dne 10. februarja 1975 o ustanovitvi Evropskega centra za razvoj poklicnega usposabljanja (4) in zlasti člena 12a Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (5) in zlasti člena 94 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor in mnenja Odbora za zaposlovanje in socialne zadeve (A6-0110/2008),

               1.

               podeli razrešnico direktorici Evropskega centra za razvoj poklicnega usposabljanja glede izvrševanja proračuna centra za proračunsko leto 2006;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorici Evropskega centra za razvoj poklicnega usposabljanja, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Harald RØMER

      (1)  UL C 261, 31.10.2007, str. 46.

      (2)  UL C 309, 19.12.2007, str. 86.

      (3)  UL L 248, 16.9.2002, str. 1.

      (4)  UL L 39, 13.2.1975, str. 1.

      (5)  UL L 357, 31.12.2002, str. 72.
    ---documentbreak---

               31.3.2009

               SL

               Uradni list Evropske unije

               L 88/110

         RESOLUCIJA EVROPSKEGA PARLAMENTA
   z dne 22. aprila 2008
   s pripombami, ki so del sklepa o razrešnici glede izvrševanja proračuna Evropskega centra za razvoj poklicnega usposabljanja za proračunsko leto 2006
   EVROPSKI PARLAMENT,
   ob upoštevanju zaključnega letnega računa Evropskega centra za razvoj poklicnega usposabljanja za proračunsko leto 2006 (1),
   ob upoštevanju poročila Računskega sodišča o zaključnem letnem računu Evropskega centra za razvoj poklicnega usposabljanja za proračunsko leto 2006 z odgovori centra (2),
   ob upoštevanju priporočila Sveta z dne 12. februarja 2008 (5843/2008 – C6-0084/2008),
   ob upoštevanju Pogodbe ES in zlasti člena 276 Pogodbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,
   ob upoštevanju Uredbe (EGS) št. 337/75 Sveta z dne 10. februarja 1975 o ustanovitvi Evropskega centra za razvoj poklicnega usposabljanja (4) in zlasti člena 12a Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (5) in zlasti člena 94 Uredbe,
   upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor in mnenja Odbora za zaposlovanje in socialne zadeve (A6-0110/2008),

               A.

               ker je Računsko sodišče navedlo, da je prejelo zadostno zagotovilo o zanesljivosti zaključnega letnega računa za proračunsko leto 2006 ter o zakonitosti in pravilnosti z njim povezanih transakcij z enim pridržkom,

               B.

               ker je Parlament 24. aprila 2007 direktorici Evropskega centra za razvoj poklicnega usposabljanja podelil razrešnico glede izvrševanja proračuna centra za proračunsko leto 2005 (6) in v resoluciji, ki spremlja sklep Parlamenta o razrešnici, med drugim

                           —

                           poudaril, da je bila izkoriščenost odobritev za poslovanje prenizka (razveljavitev 15 % odobritev za prevzem obveznosti, razveljavitev 20 % odobritev plačil ter razveljavitev 15 % prenesenih sredstev), zlasti po reorganizaciji postopkov za dodelitev naročil,

                           —

                           zahteval dosledno uporabo načela ločitve nalog odredbodajalca in računovodje, da se prepreči nastale razmere iz leta 2005, ko so nekatere naloge računovodje opravljale službe v pristojnosti odredbodajalca,

                           —

                           vztrajal, da center uporabi običajne postopke zaposlovanja, da bi se izognil nastalim razmeram v letu 2005, ko je bilo pomembno vodilno delovno mesto zapolnjeno z notranjim izbirnim postopkom, čeprav bi zunanji postopek zagotovil večje število kandidatov,

                           —

                           izrazil zaskrbljenost zaradi visoke stopnje nepravilnosti, ki jih je Računsko sodišče ugotovilo pri šestih pregledanih pogodbah, od katerih le ena ni vsebovala nepravilnosti;

         Splošne točke, ki so povezane s horizontalnimi vprašanji agencij EU in so tako pomembne tudi za postopek razrešnice posamezne agencije

               1.

               ugotavlja, da so v letu 2006 proračuni 24 agencij in drugih decentraliziranih organov, za katere je Računsko sodišče opravilo revizijo, znašali 1 080,5 milijona EUR (najvišji proračun v višini 271 milijonov EUR je imela Evropska agencija za obnovo, najnižjega pa Evropska policijska akademija (CEPOL) v višini 5 milijonov EUR);

               2.

               poudarja, da med zunanje organe EU, vključene v postopek revizije in razrešnice, sedaj ne sodijo le tradicionalne regulativne agencije, ampak tudi izvajalske agencije, ki so ustanovljene za izvajanje posebnih programov, v prihodnje pa bodo vključena tudi skupna podjetja, ustanovljena kot javno-zasebna partnerstva (skupne tehnološke pobude);

               3.

               ugotavlja, da se je število agencij, vključenih v postopek razrešnice, kar zadeva Parlament, spreminjalo na naslednji način: proračunsko leto 2000: 8; 2001: 10; 2002: 11; 2003: 14; 2004: 14; 2005: 16; 2006: 20 regulativnih in 2 izvajalski agenciji (nista upoštevani agenciji, za kateri sicer Računsko sodišče opravi revizijo, vendar zanju velja notranji postopek razrešnice);

               4.

               zato meni, da je postopek revizije in razrešnice postal preveč okoren in neustrezen glede na sorazmerno velikost proračunov agencij/decentraliziranih organov; naroči svojemu pristojnemu odboru, naj opravi obsežen pregled postopka za podelitev razrešnice agencijam in decentraliziranim organom z namenom oblikovanja enostavnejšega in smotrnejšega pristopa ob upoštevanju vse večjega števila organov, za katere bo v prihodnje treba pripraviti ločena poročila o razrešnicah;

         Temeljni razmisleki

               5.

               od Komisije zahteva, da pred ustanovitvijo nove ali prenovo obstoječe agencije jasno obrazloži naslednje elemente: vrsta agencije, njeni cilji, struktura notranjega upravljanja, izdelki, storitve, ključni postopki, ciljna skupina, stranke in deležniki agencije, uradni odnosi z zunanjimi akterji, proračunske obveznosti, finančno načrtovanje, kadrovska politika in politika zaposlovanja;

               6.

               zahteva, da mora delovanje vsake agencije urejati sporazum o letni uspešnosti, ki ga pripravita agencija in pristojni generalni direktorat in ki bi moral vključevati glavne cilje za prihodnje leto, finančni okvir in jasne kazalnike za merjenje uspešnosti;

               7.

               zahteva, da Računsko sodišče ali drug neodvisni revizor redno (in ad hoc) opravlja revizije uspešnosti agencij; meni, da se pri tem ne bi smeli omejiti na običajne dejavnike finančnega upravljanja in pravilne uporabe javnega denarja, ampak bi morali vključiti tudi upravno učinkovitost in uspešnost ter oceno finančnega upravljanja vsake agencije;

               8.

               meni, da je treba pri agencijah, ki nenehno precenjujejo svoje proračunske potrebe, upoštevati tehnični pavšalni odbitek na podlagi prostih delovnih mest; meni, da se bodo zato namenski prejemki agencij dolgoročno zmanjšali, upravni stroški pa posledično znižali;

               9.

               ugotavlja, da so bile mnoge agencije tarča kritik, ker niso spoštovale pravil za javna naročila, Finančne uredbe, Kadrovskih predpisov ipd., in opozarja na resnost te težave; meni, da je glavni razlog za takšno stanje dejstvo, da je večina predpisov, tudi Finančna uredba, sestavljenih za večje institucije, večina manjših agencij pa nima kritične mase, ki bi jim omogočala izpolnjevanje predpisanih zahtev; zato poziva Komisijo, naj poišče hitro rešitev in poveča učinkovitost z združitvijo upravnih funkcij različnih agencij, s čimer bi bila dosežena potrebna kritična masa (pri tem je treba upoštevati tudi potrebne spremembe v osnovnih predpisih, ki urejajo delovanje agencij in njihovo proračunsko samostojnost), ali pa obvezno pripravi osnutek specifičnih predpisov za agencije (zlasti izvedbena pravila za agencije), ki bi omogočali popolno izpolnjevanje zahtev;

               10.

               zahteva, da Komisija pri pripravi predhodnega predloga proračuna upošteva, kako so posamezne agencije izvrševale proračun v prejšnjih letih, še posebej v letu n-1, in na podlagi tega ustrezno revidira proračun, ki ga zahteva agencija; poziva svoj pristojni odbor, naj spoštuje revizijo in – če tega ne bo storila Komisija – sam revidira zadevni proračun na realistično raven, ki ustreza zmožnostim črpanja sredstev in izvrševanja zadevne agencije;

               11.

               opozarja na svoj sklep v zvezi z razrešnico za proračunsko leto 2005, v katerem je Komisijo pozval, naj vsakih pet let predloži študijo o dodani vrednosti za vse agencije; poziva ustrezne institucije, naj v primeru negativne ocene o dodani vrednosti agencije sprejmejo vse potrebne ukrepe, tako da spremenijo mandat zadevne agencije ali pa jo zaprejo; ugotavlja, da Komisija v letu 2007 ni opravila niti enega ocenjevanja; vztraja pri tem, da mora Komisija pred podelitvijo razrešnice za proračunsko leto 2007 predložiti vsaj pet takšnih ocen, začenši z najstarejšimi agencijami;

               12.

               meni, da je treba čim prej upoštevati priporočila Računskega sodišča in uskladiti raven subvencij, izplačanih agencijam, z dejanskimi finančnimi potrebami; prav tako meni, da je treba predloge sprememb k splošni Finančni uredbi vnesti tudi v okvirne finančne uredbe in posebne finančne uredbe agencij;

         Predstavitev podatkov iz poročil

               13.

               ugotavlja, da agencije nimajo enotnega pristopa glede predstavitve svojih dejavnosti med obravnavanim proračunskim letom, predstavitve računov in poročil o proračunskem in finančnem upravljanju ter vprašanja, ali bi moral direktor agencije pripraviti izjavo o zanesljivosti; ugotavlja, da nekatere agencije ne razlikujejo jasno med (a) predstavitvijo delovanja agencije javnosti in (b) tehničnim poročanjem o proračunskem in finančnem upravljanju;

               14.

               ugotavlja, da v veljavnih navodilih Komisije za pripravo letnih poročil o dejavnosti ni izrecne zahteve, da mora agencija pripraviti izjavo o zanesljivosti, vendar je kljub temu veliko direktorjev agencij pripravilo takšno izjavo za leto 2006, pri čemer eden od primerov vključuje pomemben pridržek;

               15.

               opozarja na odstavek 27 svoje resolucije z dne 12. aprila 2005 (7), v katerem je direktorje agencij pozval, da od zdaj naprej k letnemu poročilu o dejavnosti, predstavljenemu skupaj s finančnimi podatki in podatki o upravljanju, priložijo izjavo o zanesljivosti glede zakonitosti in pravilnosti poslovanja, ki je podobna izjavam, ki jih podpišejo generalni direktorji Komisije;

               16.

               poziva Komisijo, da v skladu s tem spremeni veljavna navodila za agencije;

               17.

               poleg tega predlaga, da bi si morala Komisija skupaj z agencijami prizadevati za oblikovanje usklajenega modela, ki bi ga uporabljale vse agencije ter vsi decentralizirani organi in bi jasno razlikoval med

                           —

                           letnim poročilom, namenjenim splošnemu bralcu, o poslovanju, delu in dosežkih organa,

                           —

                           finančnimi izkazi in poročilom o izvrševanju proračuna,

                           —

                           poročilom o dejavnosti v skladu s poročili o dejavnosti generalnih direktorjev Komisije,

                           —

                           izjavo o zanesljivosti, ki jo podpiše direktor organa, skupaj z vsemi pridržki ali pripombami, za katere meni, da je treba nanje opozoriti organ za podelitev razrešnice;

         Splošne ugotovitve Računskega sodišča

               18.

               je seznanjen z ugotovitvijo Računskega sodišča (letno poročilo, odstavek 10.29 (8), da črpanje subvencij, ki jih Komisija izplačuje iz proračuna Skupnosti, ne poteka na osnovi ustrezno utemeljenih ocen denarnih potreb agencij, ter da to v povezavi z izdatnimi prenosi sredstev povzroča, da imajo zaradi tega agencije veliko likvidnih sredstev na računu; seznanjen je tudi s priporočilom Računskega sodišča, da bi morala biti raven izplačanih subvencij agencijam v skladu z njihovimi resničnimi denarnimi potrebami;

               19.

               ugotavlja, da 14 agencij konec leta 2006 še ni izvajalo računovodskega sistema ABAC (letno poročilo, opomba odstavka 10.31);

               20.

               upošteva pripombo sodišča (letno poročilo, odstavek 1.25) glede vračunanih stroškov za neizkoriščeni dopust, ki so jih obračunale nekatere agencije; opozarja, da je Računsko sodišče podalo izjavo o zanesljivosti v primeru treh agencij (Evropski center za razvoj poklicnega usposabljanja (CEDEFOP), Evropska policijska akademija (CEPOL) in Evropska agencija za železniški promet) za proračunsko leto 2006 (2005: CEDEFOP, Evropska agencija za varnost hrane, Evropska agencija za obnovo);

         Notranja revizija

               21.

               opozarja, da je skladno s členom 185(3) Finančne uredbe notranji revizor Komisije tudi notranji revizor regulativnih agencij, ki prejemajo nepovratna sredstva iz proračuna EU; poudarja, da notranji revizor poroča upravnemu odboru in direktorju vsake agencije;

               22.

               opozarja na pridržek notranjega revizorja v letnem poročilu o dejavnosti za leto 2006, ki pravi:

         „Notranji revizor Komisije ne more zadovoljivo izpolnjevati svoje obveznosti notranjega revizorja organov Skupnosti iz člena 185 Finančne uredbe zaradi pomanjkanja osebja.“;

               23.

               vendar upošteva pripombo notranjega revizorja v njegovem poročilu o dejavnostih za leto 2006, da se bo od leta 2007 za vse delujoče regulativne agencije vsako leto opravljala notranja revizija z dodatnim osebjem, ki ga je službi za notranjo revizijo odobrila Komisija;

               24.

               ugotavlja naraščajoče število regulativnih in izvajalskih agencij ter skupnih podjetij, ki jih mora služba za notranjo revizijo revidirati v skladu s členom 185 Finančne uredbe; poziva Komisijo, naj pristojni odbor obvesti, ali bo imela služba za notranjo revizijo v prihodnjih letih na voljo dovolj osebja za izvajanje letne revizije vseh takih organov;

               25.

               ugotavlja, da člen 72(5) Uredbe (ES, Euratom) št. 2343/2002 zahteva, da vsaka agencija organu za razrešnice in Komisiji vsako leto predloži poročilo, ki ga pripravi njen direktor, v katerem so povzeti število in vrsta notranjih revizij, ki jih je opravil notranji revizor, njegova priporočila in ukrepi, ki so bili sprejeti v zvezi s temi priporočili; poziva agencije, naj navedejo, ali se to izvaja, in če se, na kak način;

               26.

               je seznanjen s predlogom, ki ga je 14. septembra 2006 notranji revizor podal pristojnemu odboru Parlamenta v zvezi z zmožnostjo agencij, da opravijo notranje revizije, zlasti v povezavi z manjšimi agencijami, in sicer v zvezi s tem, da morajo imeti manjše agencije pooblastilo za nakup storitev notranje revizije v zasebnem sektorju;

         Ocenjevanje agencij

               27.

               opozarja na skupno izjavo Parlamenta, Sveta in Komisije (9), dogovorjeno na usklajevanju pred Ekonomsko-finančnim svetom za proračun 13. julija 2007, ki zahteva (i) seznam agencij, ki jih Komisija namerava oceniti, in (ii) seznam že ocenjenih agencij, skupaj s povzetkom pomembnejših ugotovitev;

         Disciplinski postopki

               28.

               ugotavlja, da imajo posamezne agencije zaradi svoje velikosti težave pri ustanavljanju ad hoc disciplinskih komisij, ki jih sestavlja osebje iz ustreznih kariernih razredov, in da preiskovalni in disciplinski urad Komisije (IDOC) ni pristojen za agencije; poziva agencije, naj premislijo o medagencijski disciplinski komisiji;

         Osnutek Medinstitucionalnega sporazuma

               29.

               opozarja na osnutek Medinstitucionalnega sporazuma o skupnem okviru za evropske regulativne agencije, ki ga je predložila Komisija (KOM(2005)59), katerega namen je oblikovanje horizontalnega okvira za oblikovanje, strukturo, delovanje, ocenjevanje in nadzor evropskih regulativnih agencij; ugotavlja, da osnutek predstavlja koristno pobudo pri prizadevanju za racionalizacijo ustanavljanja in vodenja agencij; upošteva izjavo Komisije v zbirnem poročilu 2006 (odstavek 3.1, KOM(2007)274), da so bile razprave o zadevi obnovljene na zasedanju Sveta ob koncu leta 2006, čeprav je napredek pri pogajanjih po objavi osnutka zastal; obžaluje, da pri sprejemanju ni bilo mogoče doseči napredka;

               30.

               zato pozdravlja zavezanost Komisije, da v letu 2008 pripravi sporočilo o prihodnosti regulativnih agencij;

         Agencije, ki se financirajo iz lastnih sredstev

               31.

               opozarja, da direktorjema dveh agencij, ki se financirata iz lastnih sredstev, razrešnico podeli upravni odbor; ugotavlja, da imata obe agenciji zbrane visoke presežke iz prihodkov od nadomestil, ki so bili preneseni iz prejšnjih let:

                           —

                           Urad za usklajevanje na notranjem trgu, denarna sredstva in njihovi ustrezniki: 281 milijonov EUR (10),

                           —

                           Urad Skupnosti za rastlinske sorte, denarna sredstva in njihovi ustrezniki: 18 milijonov EUR (11);

         Posebni vidiki

               32.

               izraža zadovoljstvo nad ustreznim izvrševanjem proračuna za proračunsko leto 2006;

               33.

               ugotavlja, da si center prizadeva za okrepitev in razvoj svojega notranjega nadzornega sistema, tako da krepi učinkovitost njegovega dela in operativnih dejavnosti;

               34.

               meni, da ima center pomembno vlogo pri širjenju informacij na lokalni, regionalni in nacionalni ravni ter na ravni Skupnosti in v povezavi s civilno družbo; poziva center, naj še poveča svojo učinkovitost pri izpolnjevanju svojega namena; ponovno čestita centru za opravljeno delo, saj še naprej vztrajno in zelo kakovostno izpolnjuje naloge, ki so mu bile zaupane;

               35.

               ugotavlja, da je Računsko sodišče za proračunsko leto 2006 v svoji izjavi o zanesljivosti navedlo, da je bilo kljub temu, da je sodišče v svojem poročilu za predhodno leto poudarilo, da ni bilo pravne podlage za sklep odbora za pritožbe v centru, ki je uslužbencu odobril nadomestilo za nepremoženjsko škodo, česar kadrovski predpisi ne predvidevajo, to nadomestilo leta 2006 vseeno izplačano;

               36.

               je seznanjen z odgovorom centra po katerem je zakonitost sklepa, ki ga je sodišče spodbijalo, pravna služba Komisije potrdila, pa tudi z informacijami, ki jih je predložilo Računsko sodišče, da je bilo vprašanje rešeno, in se mora zato pripomba sodišča zdaj obravnavati kot opažanje v zvezi z upravljavskim tveganjem;

               37.

               opozarja na ostala opažanja Računskega sodišča v svojem poročilu o centru glede:

                           —

                           velikega deleža prenesenih sredstev v naslednje leto ali razveljavljenih sredstev, skupaj z velikim številom proračunskih prenosov,

                           —

                           odsotnosti primernega postopka popisa za ugotavljanje, evidentiranje in kapitaliziracijo sredstev,

                           —

                           nepopolne dokumentacije postopkov notranjih kontrol,

                           —

                           odsotnosti pravne podlage za povračilo šolnin za otroke nekaterih uslužbencev centra,

                           —

                           pomanjkanja učinkovite kontrole pri ugotavljanju ali so dokumenti, ki jih kandidati predložijo kot potrdila o poklicnih izkušnjah, pristni,

                           —

                           nepravilnosti v postopkih za oddajo javnih naročil;

               38.

               pozdravlja imenovanje notranjega revizorja, ki ga je center imenoval decembra 2006;

               39.

               upošteva izjavo v računovodskih izkazih centra, po kateri je revizijsko poročilo službe za notranjo revizijo decembra 2006 potrdilo, da so postopki sedaj pravilni, in da se predhodna priporočila službe za notranjo revizijo v celoti izvajajo ali da so na dobri poti k temu;

               40.

               upošteva informacije iz letnega poročila, da so si v letu 2006 močno prizadevali za izboljšanje okolja notranje kontrole in izvajanje revizijskih priporočil; pozdravlja izjavo v letnem poročilu, da letni načrt upravljanja za leto 2007 prvič vključuje sistematičen mehanizem za predhodno upravljanje tveganj;

               41.

               ugotavlja, da so bile ugotovitve Evropskega urada za boj proti goljufijam, povezane s posebnimi pogodbami v obdobju med 2001 in 2005, posredovane pristojnim grškim sodnim organom;

               42.

               upošteva oblikovanje okvira za sodelovanje med centrom in Evropsko fundacijo za izboljšanje življenjskih in delovnih razmer, ki sta ga podpisala direktorja obeh agencij novembra 2006 z namenom zagotavljati uporabo razpoložljivih sredstev za raziskave na področjih skupnega interesa;

               43.

               ugotavlja, da ima center med sredstvi v svoji bilanci stanja vknjiženo zemljišče in stavbe (4,57 milijona EUR) in akumulirani presežek v višini 5 milijonov EUR med obveznostmi.

      (1)  UL C 261, 31.10.2007, str. 46.

      (2)  UL C 309, 19.12.2007, str. 86.

      (3)  UL L 248, 16.9.2002, str. 1.

      (4)  UL L 39, 13.2.1975, str. 1.

      (5)  UL L 357, 31.12.2002, str. 72.

      (6)  UL L 187, 15.7.2008, str. 78.

      (7)  Resolucija Evropskega parlamenta s pripombami, ki spremljajo sklep o razrešnici direktorju Evropskega centra za razvoj poklicnega usposabljanja glede izvrševanja proračuna za proračunsko leto 2003 (UL L 196, 27.7.2005, str. 69).

      (8)  UL C 273, 15.11.2007, str. 1.

      (9)  Dokument Sveta DS 605/1/07 rev 1.

      (10)  Vir: Poročilo o letnih računovodskih izkazih Urada za usklajevanje na notranjem trgu za proračunsko leto 2006 z odgovori Urada (UL C 309, 19.12.2007, str. 141).

      (11)  Vir: Poročilo o letnih računovodskih izkazih Urada Skupnosti za rastlinske sorte za proračunsko leto 2006 z odgovori Urada (UL C 309, 19.12.2007, str. 135).